Hon KELVIN DAVIS: Kua tata ki te 1,000 kaiako, kaiāwhina hoki kua whai wāhi ki te kaupapa nei. Āianei, kua māia ake rātou ki te whakamahi i te reo Māori i roto i ō rātou kura, i ō rātou akomanga. Nā ngā whānau, ngā mātua, ā rātou tamariki, tae noa atu ki te hapori whānui i kī e hiahia ana rātou kia whai wāhi ai te reo Māori ki ā rātou akoako katoa, ā, mā Te Ahu o te Reo Māori tēnei karanga e manaaki.